CELEX: C2004/228/51
Language: sk
Date: 2004-09-11 00:00:00
Title: Vec C-280/04: Návrh na začatie konania o prejudiciálnej otázke podaný uznesením Vestre Landsret zo dňa 25. júna 2004 vo veci Jyske Finans A/S proti Skatteministeriet

11.9.2004   
            
            
               SK
            
            
               Úradný vestník Európskej únie
            
            
               C 228/25
            
         Návrh na začatie konania o prejudiciálnej otázke podaný uznesením Vestre Landsret zo dňa 25. júna 2004 vo veci Jyske Finans A/S proti Skatteministeriet
   (Vec C-280/04)
   (2004/C 228/51)
   Vestre Landsret uznesením z 25. júna 2004 podal na Súdny dvor Európskych spoločenstiev návrh na začatie konania o prejudiciálnej otázke vo veci Jyske Finans A/S proti Skatteministeriet, ktoré bolo doručené do kancelárie Súdneho dvora dňa 29. júna 2004.
   Vestre Landsret žiada Súdny dvor, aby rozhodol o nasledujúcich otázkach:
   
               1.
            
            
               Má sa článok 13, B, písmeno c) šiestej smernice DPH (77/388/EHS) (1) v súvislosti s článkom 2 bod 1 a článok 11, A odsek 1 písmeno a) vykladať v tom zmysle, že je v rozpore s týmito ustanoveniami, keď členský štát zachováva právny stav vyplývajúci zo zákona o DPH, podľa ktorého platiteľ DPH, ktorý v širokej miere začlenil do svojho podnikateľského majetku investičné majetky, na rozdiel od predajcu ojazdených motorových vozidiel a ďalších podnikateľských subjektov predávajúcich použité motorové vozidlá je platiteľom DPH, ktorej predmetom je predaj týchto investičných majetkov, aj keď investičný majetok nadobudol od platiteľa DPH, ktorý neuplatnil k cene investičného majetku daň tak s tým, že nemá právo na odpočítanie dane súvisiacej s nadobudnutím investičného majetku?
            
         
               2.
            
            
               Má sa článok 26 bis časť A písmeno e) šiestej smernice DPH vykladať v tom zmysle, že pojem „platiteľ-predávajúci“ sa vzťahuje len na osoby, ktorých hlavnou činnosťou je kúpa a predaj ojazdených motorových vozidiel, keď použitý majetok je nadobudnutý za účelom dosiahnutia zisku pri jeho opätovnom predaji, pričom dosiahnutie zisku je jediným alebo hlavným cieľom jeho nadobudnutia, alebo tento pojem tiež zahŕňa osoby, ktoré opätovne predávajú riadne tento majetok po uplynutí doby nájmu ako vedľajšiu činnosť vzhľadom k globálnej hospodárskej činnosti zameranej na leasing za vyššie opísaných okolností?
            
         
      (1)  zo 17. mája 1977 o zosúladení právnych predpisov členských štátov týkajúcich sa daní z obratu - spoločný systém dane z pridanej hodnoty: jednotný základ jej stanovenia (Ú. v. ES L 145, s. 1)